open-index/open-wikipedia-markdown huggingface dataset:
लोहित (फॉण्ट)

**लोहित** लिनक्स हेतु एक भारतीय भाषायी यूनिकोड फॉण्ट परिवार है। यह उबुंटू, रैड हैट, फेडोरा आदि कई लिनक्स वितरणों में डिफॉल्ट भारतीय भाषायी फॉण्ट होता है। यह रैड हैट द्वारा विकसित किया गया था तथा वर्तमान में फेडोरा परियोजना की देख-रेख में है।

लोहित स्पष्ट बनावट वाला फॉण्ट हैं जो कि छोटे फॉण्ट आकार में भी पठनीय हैं। *लोहित देवनागरी* हिन्दी, संस्कृत आदि देवनागरी लिपि वाली भाषाओं हेतु फॉण्ट है। लोहित देवनागरी में देवनागरी संयुक्ताक्षर अन्य हिन्दी फॉण्टों की तुलना में काफी सही रूप में प्रकट होते हैं। यह भारतीय रुपया चिह्न को शामिल करने वाले पहले यूनिकोड फॉण्टों में से एक था।

## इतिहास
२००४ में रैड हैट ने जीपीऍल के तहत पाँच मुक्त स्रोत भारतीय भाषायी फॉण्ट जारी किये। २०११ में रैड हैट ने लाइसेंस बदलकर SIL OFL 1.1 लाइसेंस कर दिया। फॉण्टों का नाम लोहित रखा गया जिसका अर्थ संस्कृत में लाल होता है। वर्तमान में इस फॉण्ट परिवार में १६ भारतीय भाषाओं का समर्थन है:- असमिया, बांग्ला, देवनागरी (हिन्दी, कश्मीरी, कोंकणी, मैथिली, मराठी, नेपाली, सिन्धी), गुजराती, कन्नड़, मलयालम, ओड़िया, पंजाबी, तमिल तथा तेलुगू। अब लोहित फॉण्टों के विकास एवं सुधार का कार्य फेडोरा परियोजना के हाथों में है। 

लोहित फॉण्ट यूनिकोड ६.० अनुकूल हैं।

## बाहरी कड़ियाँ
* 

श्रेणी:हिन्दी फॉण्ट
ह्यूगो पुरस्कार

**ह्यूगो पुरस्कार** (अंग्रेज़ी: Hugo Award, ह्यूगो अवार्ड) हर साल उस वर्ष में छपी सर्वश्रेष्ठ विज्ञान कथाओं के लिए दिया जाता है। इसका नाम ह्यूगो गर्न्स्बैक (Hugo Gernsback) की स्मृति में रखा गया था जिन्होनें "अद्भुत कहानियाँ" (Amazing Stories, अमेज़िंग स्टोरीज़) नाम की विज्ञान कथा पत्रिका शुरू करी थी। यह इनाम विश्व विज्ञान कथा संगठन (World Science Fiction Society, वर्ल्ड साइंस फ़िक्शन सोसाइटी) दिया करती है और सब से पहले ह्यूगो पुरस्कार सन् १९५३ में दिया गया था।

## इन्हें भी देखें
* विज्ञान कथा साहित्य

## बाहरी कड़ियाँ
* ह्यूगो अवार्ड की अंतरजाल (इन्टरनेट) साईट

## सन्दर्भ


श्रेणी:साहित्य पुरस्कार
श्रेणी:विज्ञान कथा उपन्यास
नैनपुर

**नैनपुर** (Nainpur) भारत के मध्य प्रदेश राज्य के मंडला ज़िले में स्थित एक नगर है।

## विवरण
नैनपुर मण्डला जिले की एक तहसील  है, यह 22.26 अंश अक्षांश एवं 80. 10 देशांश पर, मंडला जिले मैं स्थित है, स्वतंत्रता पूर्व से इस शहर में जबकी रेलगाड़ियाँ अपने नेरोगेज रूप से पूरे भारत में दौड़ा करती थीं तब नैनपुर चार भिन्न दिशाओं एवं जिलों से आने-जाने वाली गाड़ियों का जंक्शन था, हैं तो आज बड़ी गेज भी लेकिन अब इस जंक्शन में वो बात नहीं है जो ब्रिटिश काल में थी।

## इन्हें भी देखें
* मंडला ज़िला

## सन्दर्भ

श्रेणी:मध्य प्रदेश के शहर
श्रेणी:मंडला ज़िला
श्रेणी:मंडला ज़िले के नगर
अजीत अंजुम

**अजीत अंजुम** एक भारतीय पत्रकार एवं लेखक हैं। अजीत अंजुम न्यूज़ 24 और इंडिया टीवी समाचार चैनलों के प्रबंध संपादक का दायित्व संभाल चुके हैं। पत्रकारिता के क्षेत्र में उनके महत्वपूर्ण योगदान को लेकर उन्हें रामनाथ गोयनका पुरस्कार से सम्मानित किया जा चुका है।

## जीवन परिचय
अजीत का जन्म 7 अप्रैल 1969 को बिहार के बेगूसराय जिले में हुआ था। प्रारम्भिक शिक्षा बेगूसराय और दरभंगा में हासिल करने के पश्चात इन्होंने बिहार विश्वविद्यालय से संबद्ध लंगट सिंह महाविद्यालय, मुजफ्फरपुर से ग्रेजुएशन किया। अजीत अंजुम के पिता रामसागर प्रसाद सिंह बिहार न्यायिक सेवा से संबद्ध थे और पटना के जिला एवं सत्र न्यायाधीश के पद से सेवानिवृत्त हुए।अजीत ने पत्रकारिता की शुरुआत मुजफ्फरपुर में अध्ययन के दौरान ही कर दी थी। पाटलिपुत्र टाइम्स के लिए मुफस्सिल संवाददाता के रुप में लेख लिखते हुए इन्होंने अपना नाम 'अजीत कुमार' से बदलकर अजीत अंजुम कर लिया। पटना में फ्रीलांसिग करते हुए अजीत ने मुंबई और दिल्ली से प्रकाशित होने वाले धर्मयुग, साप्ताहिक हिंदुस्तान, दिनमान और रविवार में लिखते हुए अपनी कलम को धार दी। अजीत सन् 1989 में पत्रकारिता में नई जमीन की तलाश में दिल्ली आ गए और लंबे संघर्ष के पश्चात 'अमर उजाला' में डेस्क पर इनको नियुक्ति मिल गई। बाद में 'चौथी दुनिया' में काम करते हुए अजीत के लेख जनसत्ता में भी छपने लगे।

1994 में अजीत अंजुम प्रिंट मीडिया को अलविदा कहकर अनुराधा प्रसाद की कंपनी 'बीएजी फिल्म्स' से जुड़ गए जहां उन्हें राजीव शुक्ला के चर्चित टॉक शो 'रूबरू' के निर्देशन की जिम्मेदारी मिली। उन्होंने अपने करियर का सबसे लंबा वक्त 'बीएजी फिल्म्स' में ही बिताया। इस दौरान उन्होंने दर्जनों शो प्रोड्यूस किए। एक साल के लिए अजीत अंजुम बतौर सीनियर प्रोड्यूसर 'आजतक' में रहे लेकिन फिर 'बीएजी फिल्म्स' वापस लौट आए।  साल 2007 में अजीत अंजुम के निर्देशन में ही 'न्यूज़ 24' समाचार चैनल शुरू हुआ।अजीत लंबे समय तक न्यूज 24 के प्रबंध संपादक रहे जिसके बाद उन्होंने 'इंडिया टीवी' को अपनी सेवाएं दी।
मुज़फ़्फ़रपुर में स्नातक के दौरान, अजीत अंजुम ने लिखने और पढ़ने में रुचि लेना शुरू किया, उस समय उनका नाम अजीत कुमार था लेकिन यह नाम बहुत ही सामान्य था इसी कारण उन्होंने अपना नाम अजीत कुमार से बदलकर अजीत अंजुम रख लिया।

## महत्वपूर्ण उपलब्धियां
'बीएजी फिल्म्स' के लिए काम करते हुए अजीत अंजुम ने स्टार न्यूज के लिए 'सनसनी ', 'रेड अलर्ट ' और 'पोल खोल ' जैसे शो प्रोड्यूस किए । वर्ष 2010 में बिहार में आई भयावह बाढ़ पर रिपोर्टिंग के लिए अजीत अंजुम को पत्रकारिता के सबसे प्रतिष्ठित रामनाथ गोयनका पुरस्कार से सम्मानित किया गया। अजीत अंजुम ने बिहार में बाढ़ को लेकर न्यूज़ 24 पर 'राहत लेकर चलो बिहार' के नाम से एक मुहिम चलाई। किसी भी मीडिया संस्थान द्वारा चलाई गई यह पहली इस तरह की मुहिम थी। इस अभियान का ही ये नतीजा था कि बाढ़ राहत के दौरान सैकड़ों ट्रक राहत सामग्री बाढ़ पीड़ितों तक पहुंचाई गई। अजीत अंजुम की उपलब्धियों को देखते हुए 'फेम इंडिया' मैगजीन ने साल 2016 के अपने सर्वे में उन्हें बिहार के 50 सबसे प्रभावशाली लोगों की सूची में जगह दी।

## पुरस्कार एवं सम्मान
*रामनाथ गोयनका पुरस्कार, 2010
*दुष्यंत स्मृति सम्मान, 2017
## बाहरी कड़ियाँ
*अजीत अंजुम वो संघर्षमय दिन
*अजीत अंजुम यादों के झरोखे से

## सन्दर्भ

श्रेणी:जीवित लोग
श्रेणी:1969 में जन्मे लोग
श्रेणी:भारतीय पत्रकार
श्रेणी:हिन्दी पत्रकार
श्रेणी:बिहार के लोग
हेनरी कैविल

**हेनरी विलियम डालग्लीश केविल** (जन्म 5 मई 1983) एक ब्रिटिश अभिनेता है। यह *द काउंट ऑफ मोंटी क्रिसटो*, *स्टारडस्ट* और *[[इमोर्टलस]]* जैसी फ़िल्मों में काम कर चुकें हैं। यह अपनी *शोटाइम* की टीवी श्रृंखला *द ट्यूडर* में 2007 से 2010 के बीच निभाई गई चार्ल्स ब्रैंडन, प्रथम ड्यूक ऑफ सफ़क, कि भूमिका के लिए भी प्रसिद्ध हैं। यह 2013 की फ़िल्म मैन ऑफ स्टील में सुपरमैन का किरदार निभा रहें हैं, इसके बाद वे 2015 को बैटमैन वी सुपरमैन : डॉन ऑफ जस्टिस और 2017 को जस्टिस लीग  में भी सुपरमैन के अविनय में दिखाई दिए थे इसके अलावा उनकी कई और फिल्में हैं।  
## फिल्में
* मिदसोमेर मुर्ड्रस
*द काउंट ऑफ मोंट क्रिस्टो
*आई कैपचर दी कैटल
*मैन ऑफ स्टील
*बैटमैन वीएस सुपरमैन
*जस्टिस लीग

## कड़ियाँ
* 

## संदर्भ

श्रेणी:जीवित लोग
श्रेणी:अंग्रेज़ फ़िल्म अभिनेता
श्रेणी:1983 में जन्मे लोग
ट्रायथलन

400px|thumb|ट्रायथलन की तीन विशिष्ट प्रतिस्पर्धा: तैराकी, साइकिल चालन और दौड़ना
**ट्रायथलन** एक बहु-खेल प्रतिस्पर्धा हैं जिसमें तीन सतत और अनुक्रमिक सहनशक्ति की प्रतिस्पर्धाओं को पूरा करना शामिल होता है। हालांकि खेल के कई रूप मौजूद हैं, परन्तु ट्रायथलन के अपने सर्वाधिक लोकप्रिय रूप में लगातार विभिन्न दूरी की तैराकी, साइकिल चालन और दौड़ना शामिल है।

## सन्दर्भ

## बाहरी कड़ियाँ

* अंतर्राष्ट्रीय ट्रायथलन संघ
* Ironman.com
* यू॰एस॰ए॰ ट्रायथलन

श्रेणी:ओलम्पिक क्रीडाएँ
श्रेणी:तितिक्षा खेल
अविवाहित

**अविवाहित** किसी भी पुरुष अथवा महिला के जीवन की वह स्थिति होती है जब तक उसका विवाह नहीं हुआ होता। वह विवाह सामाजिक अथवा कानूनी कोई भी हो सकता है। वैसे वर्तमान नियमानुसार भारत में हर विवाहित पुरुष और स्त्री के पास विवाह के पंजीकरण के तौर पर प्रमाण पत्र होना आवश्यक है। कुछ लोग जीवन भर अविवाहित रहते हैं। उनके जीवन का उद्देश्य होता है किसी विशेष कार्य के लिये स्वयं को पूर्णत: समर्पित कर देना। जीवन भर अविवाहित रहने वाले पुरुष को ब्रह्मचारी कहा जाता हैं तो जीवन भर अविवाहित रहने वाली महिला को अमाजू कहा जाता हैं ।

श्रेणी:समाज
श्रेणी:रिश्ते
गंगाधर गाडगीळ

**गंगाधर गाडगीळ** (२५ अगस्त १९२३ - १५ सितंबर २००८) मराठी लेखक, अर्थतज्ज्ञ, समीक्षक। मराठी साहित्य में कथा साहित्य के योगदान के लिए उन्हें 'नव कथा के जन्मदाता ' कहा जाता है।

## शिक्षा
मुंबई में २५ अगस्त इ.स. १९२३ में जन्म लेकर गाडगीळ जी ने स्कूली शिक्षा गिरगाव स्थित 'आर्यन एज्यूकेशन सोसायटी' में पूरी की। इस स्कूल से १९३८ में मॅट्रिक के बाद १९४४ में चर्नीरोड स्थित विल्सन महाविद्यालय से अर्थशास्त्र, राज्यशास्त्र व इतिहास विषय लेकर एमए किया।

## व्यवसाय
एमए करने के बाद दोन साल में मुंबई के रुपारेल कॉलेज में प्राध्यापक पद पर नोकरी की प्रारंभ की। शुरुआती के दौर में सुरत के किकाभाई प्रेमचंद महाविद्यालय और उसके बाद मुंबई स्थित पोद्दार, सिडनहॅम एवं रुपारेल महाविद्यालय में प्राध्यापक के रूप में कार्य किया। १९६४ से १९७१ के दौरन उन्होंने मुंबई के नरसी मोनजी कॉलेज ऑफ कॉमर्स ऍण्ड इकॉनॉमिक्स में प्राचार्य के तौर पर काम किया। १९७१ से १९७६ के दौरान आपटे उद्योग समुह के सलाहकार और उसके बाद वालचंद उद्योग समुह में आर्थिक सलाहकार के रूप में कार्य किया।

श्रेणी:मराठी साहित्यकार
बहु-खेल प्रतियोगिता

[250px|thumb|right|[२००६ एशियाई खेल|2006 एशियाई खेलों का उद्घाटन समारोह]]
**बहु-खेल प्रतियोगिता** एक संगठित खेल स्पर्धा है, जो प्रायः एकाधिक दिनों तक चलती है, जिसमें ज्यादातर राष्ट्र-राज्यों की संगठित टीमों के एथलीटों के बीच विभिन्न खेलों में प्रतिस्पर्धाए आयोजित होती हैं। पहली प्रमुख, आधुनिक, अंतरराष्ट्रीय महत्व की बहु-खेल प्रतियोगिता ओलम्पिक खेल थे। ओलम्पिक खेलों के पश्चात कई प्रादेशिक बहु-खेल की प्रतियोगिताए स्थापित हो चुकी हैं। अधिकतम प्रतियोगिताओं की मूल संरचना समरूप ही है। खेल कई दिनों की अवधि में "मेजबान शहर" में व उसके आसपास आयोजित होतें हैं, जो प्रत्येक प्रतियोगिता के लिए परिवर्तित होता है। देश प्रत्येक प्रतियोगिता के लिए राष्ट्रीय टीमों को भेजते हैं, जिसमें विविध किस्म के खेलों में भाग लेने वाले व्यक्तिगत एथलीट और टीमें शामिल होती हैं।

## सन्दर्भ

श्रेणी:बहु-खेल प्रतियोगिताएँ
गिरीश चन्द्र तिबाड़ी

**गिरीश चन्द्र तिवाऱी 'गिर्दा**' (10 सितम्बर 1945 – 22 अगस्त 2010) भारत के उत्तराखण्ड के पटकथालेखक, निदेशक, गीतकार, गायक, जनकवि एवं सामाजिक कार्यकर्ता थे। उत्तराखण्ड राज्य आंदोलन में आपने अपनी कविताओं व गीतों के माध्यम से उत्तराखंडी जनमानस को एकत्रित करने में पूर्ण सफलता पायी।

## बाहरी कड़ियाँ
* गिर्दा एक फक्कड़ ग्रामीण गवैया थे – शेखर पाठक
* गिर्दा और उनकी कविताएँ

श्रेणी:भारतीय नाटककार
श्रेणी:हिन्दी कवि

रचनायें- अंधा युग ,अंधेरी नगरी,भारत दुर्दशा,नगाड़े खामोश,धनुष्यग,शिखरों के स्वर,इत्यादि
पिथौरागढ़ जिले के प्रसिद्ध झुसिया दमायी पर शोध ग्रंथ लिखा ह
चन्द्रकुंवर बर्त्वाल

**चन्द्र कुंवर बर्त्वाल** (20 अगस्त 1919 - 14 सितंबर 1947) हिन्दी के कवि थे। उन्होंने मात्र 28 साल की उम्र में हिंदी साहित्य को अनमोल कविताओं का समृद्ध खजाना दे दिया था। समीक्षक चंद्र कुंवर बर्त्वाल को हिंदी का 'कालिदास' मानते हैं। उनकी कविताओं में प्रकृतिप्रेम झलकता है।

## जीवन परिचय
चन्द्र कुंवर बर्त्वाल जी का जन्म उत्तराखण्ड के चमोली (Presently Rudraprayag District)जिले के ग्राम मालकोटी, पट्टी तल्ला नागपुर में 20 अगस्त 1919 में हुआ था। बर्त्वाल जी की शिक्षा पौड़ी, देहरादून और इलाहाबाद में हुई। १९३९ में इन्होने इलाहाबाद से बी०ए० की परीक्षा उत्तीर्ण की तथा १९४१ में एम०ए० में लखनऊ विश्वविद्यालय में प्रवेश लिया। यहीं पर ये श्री सूर्यकांत त्रिपाठी 'निराला' जी के सम्पर्क में आये।

प्रकृति के चितेरे कवि, हिमवंत पुत्र बर्त्वाल जी अपनी मात्र २८ साल की जीवन यात्रा में हिन्दी साहित्य की अपूर्व सेवा कर अनन्त यात्रा पर प्रस्थान कर गये। १९४७ में इनका आकस्मिक देहान्त हो गया। 

## साहित्य सृजन
१९३९ में ही इनकी कवितायें "कर्मभूमि" साप्ताहिक पत्र में प्रकाशित होने लगी थी, इनके कुछ फुटकर निबन्धों का संग्रह "नागिनी" इनके सहपाठी श्री शम्भूप्रसाद बहुगुणा जी ने प्रकाशित कराया। बहुगुणा जी ने ही १९४५ में "हिमवन्त का एक कवि" नाम से इनकी काव्य प्रतिभा पर एक पुस्तक भी प्रकाशित की। इनके काफल पाको गीति काव्य को हिन्दी के श्रेष्ठ गीति के रूप में "प्रेमी अभिनन्दन ग्रन्थ" में स्थान दिया गया। इनकी मृत्यु के बाद बहुगुणा जी के सम्पादकत्व में "नंदिनी" गीति कविता प्रकाशित हुई, इसके बाद इनके गीत- माधवी, प्रणयिनी, पयस्विनि, जीतू, कंकड-पत्थर आदि नाम से प्रकाशित हुये। नंदिनी गीत कविता के संबंध में आचार्य भारतीय और भावनगर के श्री हरिशंकर मूलानी लिखते हैं कि "रस, भाव, चमत्कृति, अन्तर्द्वन्द की अभिव्यंजना, भाव शवलता, व्यवहारिकता आदि दृष्टियों से नंदिनी अत्युत्तम है। इसका हर चरण सुन्दर, शीतल, सरल, शान्त और दर्द से भरा हुआ है।

## सन्दर्भ

 
## इन्हें भी देखें
* हिंदी साहित्य
* आधुनिक हिंदी गद्य का इतिहास

## बाहरी कड़ियाँ
* स्वर्गीय चन्द्र कुँवर जी की कविताएँ
* शापित भूमि से उपजा विलक्षण कुँवर!
* चन्द्र कुंवर बर्त्वाल कविता कोश (कविता कोश)
* सबद भेद : चंद्रकुँवर बर्त्वाल
* गढ़वाल के कीट्स : चन्द्रकुंवर वर्त्वाल

श्रेणी:हिन्दी कवि
श्रेणी:प्रयागराज
आइऍसओ रिकॉर्डर पावर टॉय

**आइऍसओ रिकॉर्डर पावर टॉय** विंडोज़ ऍक्सपी, २००३, विस्टा तथा ७ हेतु एक आइऍसओ तथा सीडी/डीवीडी रिकॉर्डिंग सॉफ्टवेयर है। यह अलॅक्स फिनमैन द्वारा बनाया गया है तथा बीऍसडी लाइसेंस (ऍडवर्टाइजिंग क्लॉज सहित) जैसे लाइसेंस वाला एक मुक्त स्रोत सॉफ्टवेयर है। थर्ड पार्टी उत्पाद होने के बावजूद, इसकी माइक्रोसॉफ्ट द्वारा अनाधिकारिक रूप से संस्तुति की जाती है।

इस सॉफ्टवेयर का उपयोग एक आइऍसओ फाइल से सीडी या डीवीडी बनाने तथा सीडी या डीवीडी से आइऍसओ इमेज बनाने हेतु किया जाता है। इसके अतिरिक्त यह फाइलों तथा फोल्डरों से भी आइऍसओ इमेज बना सकता है।

यह सॉफ्टवेयर:-
* किसी फाइल या फोल्डर (.ISO ऍक्सटेंशन वाला छोड़कर) को राइट क्लिक करने पर यह एक ऍक्सप्लोरर मैन्यू आइटम "Create ISO image file" जोड़ देता है।
* किसी ISO को राइट क्लिक करने पर यह एक ऍक्सप्लोरर मैन्यू आइटम "Copy image to CD/DVD" जोड़ देता है।
* स्वयं को .ISO ऍक्सटेंशन के साथ संलग्न (असोशियेट) कर लेता है।

विंडोज़ ऍक्सपी पर यह सॉफ्टवेयर सीडी से बड़ी चीज नहीं बना पाता।

संस्करण ३.१ से यह विंडोज़ ७ के साथ भी कम्पैटिबल है।

## सन्दर्भ

## बाहरी कड़ियाँ
* आइऍसओ रिकॉर्डर (परियोजना होमपेज)

श्रेणी:सॉफ्टवेयर
घीसादास

**संत घीसादास** भक्तिकाल के कवि एवं सन्त थे। उन्हें संत कबीर के शिष्यों में से एक माना जाता है। हालांकि वे कबीर जी के समकालीन नहीं थे। घीसा दास जी गांव खेकड़ा  जिला बागपत उत्तर प्रदेश में हुए थे। वही उनकी यादगार भी बनी हुई है। कहा जाता है उन्हें 7 वर्ष की आयु में कबीर साहेब परमात्मा मिले थे।

## परमात्मा मिलन
कहा जाता है वे  7 वर्ष की छोटी सी आयु में गांव के पास ही खेल रहे थे वहां और भी बालक थे, एक वृद्धा भी उनके आसपास बैठी थी तभी ज़िंदा बाबा के रूप में परमात्मा आए और समझाने लगे कि बेटा भक्ति किया करो, जिन देवी देवताओं की उपासना तुम गांव वगैरह में मात पिता के साथ जाकर करते हो पूर्ण परमात्मा उनसे कोई अन्य  है।
घीसा नाम के छोटे से बालक को इन बातों में विशेष उत्सुकता लगी। तब उस छोटे से बालक घीसा दास जी को परमात्मा उस जगह से थोड़ी दूर 200 गज के लगभग ले गए और उन्हें पूरा ज्ञान समझाया तथा वहां से उनकी आत्मा को सतलोक ले गए।

उधर वह बच्चा वहां बेहोंश होकर लुढ़क गया और परमात्मा अन्तर्ध्यान हो गए। यह दृश्य वह बतेरी नाम की वृद्धा देख रही थी। उसने देखा कि उन संत ने कमंडल से कुछ जल वगैरह पिलाया और बच्चा बेहोश हो गया। उसने जाकर गांव में सूचना दी  सारी बात बताई। उसे उठाकर घर लाए। उसके माता पिता चिंतित होकर बेहोश हो गए। इकलौता पुत्र था, बहुत दिनों बाद प्राप्त हुआ था। दोपहर बाद की बात थी। सारी रात बेहोश रहे। सवेरे आदरणीय घीसादास जी जब होश में आए तो तो परमात्मा का पूरा परिचय दिया। बताया परमात्मा कबीर साहेब जी आए थे मुझे सतलोक लेकर गए। वैसे माता पिता ने उनकी बातों में दिलचस्पी नहीं ली, उन्हें तो अपना बच्चा जीवित मिल गया, सौ सौ शुक्र मनाए। बात आई गई हो गई। आगे चलकर ये महापुरुष संत घीसा दास जी नाम से प्रसिद्ध हुए, उनके आश्रम खेकड़ा जिला बागपत में उनके नाम से आज भी यादगार बनी हुई है। वे कबीर जी को परमात्मा मानने के साक्षी हैं।

उनके गांव के चौधरी जीता जाट को चमत्कार दिखाया तथा पूूूरे गांव को संकटों से मुक्त करवाया था तबसे उनके गांव वाले उनका अनुसरण करने लगे।

## बाहरी कड़ियाँ
## सन्दर्भ

श्रेणी:हिन्दी कवि
श्रेणी:सन्त
अभंग

**अभंग** विट्ठल या विठोबा की स्तुति में गाये गये छन्दों को कहते हैं।

महाराष्ट्र के वारकरी सम्प्रदाय के संतों ने 13वीं सदी के दौरान समाज में अलख जगाने के जो छंद क्षेत्रीय भाषा में गाये, उन्हें अभंग के नाम से जाना जाता है। यह एक प्रकार से हिंदी के छंद की तरह है। मोटे और पर छंद के उलट, अभंग में मात्राओं के स्थान पर अक्षरों की संख्या गिनी जाती है। अक्षरों की संख्या का पालन कठोरता से नहीं किया जाता बल्कि, यों कहना सही होगा कि उच्चारण की सुविधानुसार अक्षरों की संख्या कम-ज्यादा हो सकती है।

## अभंग क्या है ?
अभंग और भजन पर्यायवाची हैं। अभंग शब्द दो शब्दों "अ" और "भंग" से मिलकर बना है। भंग शब्द का अर्थ है टूटा हुआ और इसके आगे अ का अर्थ है अटूट या अटूट। अब अटूट या अखण्ड क्या है? इसे कई तरीकों से देखा जा सकता है:

# अभंगों में वर्णित विषय भगवान है - सर्वव्यापी, सर्वशक्तिमान, सर्वव्यापी भगवान - कोई है जो पूरे ब्रह्मांड पर निर्बाध और अनवरत कृपा बरसाता है |
# इन अभंगों में दिए गए भक्ति सिद्धांत, सार्वभौमिक सत्य अटूट हैं। ये सनातन सत्य हैं और इस दुनिया के अंत और उसके बाद भी रहेंगे।
# अभंग हर युग में प्रासंगिक हैं। चाहे वे किसी भी काल में गाए गए हों, उनकी प्रासंगिकता बरकरार रहती है। जब भी उन्हें गाया, सुना, पढ़ा और पढ़ा जाएगा, वे सभी उम्र के भक्तों को प्रेरित करते रहेंगे।
# अभंग जो खुशी और खुशी देते हैं वह अटूट है। ये अभंग आपको स्थायी और निरंतर खुशी की ओर ले जाते हैं। मन खुशियों का भंडार बन जाता है और फिर उस खुशी का कोई अंत नहीं होता।

अंगूठाकार|पाठ=अभंग|अभंग
अभंग दो प्रकार के होते हैं - चार चरणों के और दो चरणों के.चार चरणों वाले अभंग की प्रथम तीन चरणों में 6-6 अक्षर होते हैं जबकि अंतिम चरण में चार अक्षर. इसके साथ ही दूसरे और तीसरे चरणों में यमक का पुट होता है। रही बात चौथा चरण की तो वह अभंग को पूर्णता प्रदान करता है-

**काय करूँ आता, धरुनिया भीड़**

** नि:शंक हे तोंड, वाजविले।।**

** नव्हे जगी कोणी, मुक्तियांचा जाण**

** सार्थक लाजुण, नव्हे हित।।**

दो चरणों वाले अभंग के प्रत्येक चरण में 8-8 अक्षर होते हैं और अंत में यमक होता है-
; जे का रंजले गांजले। त्यासी म्हणे जो आपुले।।

## पुढे गेले हरीचे दास ।

## त्यांची आस आम्हांसी ॥१॥

## त्याची मार्गीं आम्हीं जाऊं ।

## वाचे गाऊं विठ्ठला ॥२॥

## संसाराचा न करुं धंदा ।

## हरुषें सदा नाम गाऊं ॥३॥

## एका जनार्दनीं डोळे ।

## पहाती पाउलें कोंवळें

## बाहरी कड़ियाँ
* तुकाराम के अभंग (DV-TTYogesh फॉण्ट में)
* मराठी अभंग का संग्रह  (युनिकोड फॉन्ट)

श्रेणी:भारतीय संगीत
हेलो २

***हेलो २*** () एक प्रथम-व्यक्ति शूटर वीडियो गेम है जो बंजी द्वारा विकसित किया गया है। इसे एक्सबॉक्स 360 पे ९ नवम्बर २००४ को रिलिज़ किया गया था। यह *हेलो* शृंखला का दुसरा गेम है और २००१ में बने *[[हेलो: कॉबेक्ट इवोलव्ड]]* का अगला भाग है। माइक्रोसॉफ्ट ने ३१ मई २००७ को इसका माइक्रोसॉफ्ट विंडोज़ संसकरण रिलिज़ किया जिसे उसीकी अंतर्गत टीम माइक्रोसॉफ्ट गेम स्टूडियोज़ ने विकसित किया है। गेम में नए गेम इंजिन व हेवोक फिज़िक्स इंजिन का उपयोग किया गया है व नए हथियार, गाडियां व मल्टीप्लेयर नक़्शे डाले गए हैं। खिलाड़ी इसमें मास्टर चीफ़ और परग्रही आर्बिटर दोनों के नज़रिए से खेलता है जो छब्बीसवीं शताब्दी में संयुक्त राष्ट्र अंतरिक्ष कमांड और कोवनंट के बिच चल रहे युद्ध का हिस्सा है।

*कॉम्बैट इवोल्व्ड* की सफलता के बाद इसके अगले भाग की प्रतीक्षा व उत्सुकता चरम सीमा पर थी। बंजी ने प्रेरणा उन कड़ियों व बिंदुओं से लि जो पिछले गेम में छोड़ दिए गए थे जिसमे एक्सबॉक्स लाइव पर मल्टीप्लेयर प्रकार शामिल है। वक्त की कमी व गेम के आकार के चलते किए गए कांट-छांट के कारण, जिसमें एक अधूरा अंत शामिल है, स्टूडियो के कई लोग असंतुष्ट थे। *हेलो २* के प्रचार अभियान में एक अन्य खेल "आई लव बीज़" शामिल था जिसमे खिलाड़ी वास्तविक दुनियां से संबंधी पहेलियाँ सुलझाते हैं।

रिलीज़ होते ही *हेलो २* एक्सबॉक्स लाइव पर बेहद लोकप्रिय गेम बन गया और इसका एक्सबॉक्स 360 पर का यह रेकॉर्ड *[[गियर्स ऑफ़ वॉर]]* ने दो वर्ष बाद तोडा। २० जून २००६ तक इसे एक्सबॉक्स लाइव पर ५० करोड़ बार खेला जा चूका है। *हेलो २* एक्सबॉक्स का सर्वश्रेष्ठ बिक्री वाला प्रथम-पीढ़ी का गेम है जिसकी केवल अमेरिका में ही ६३ लाख प्रतियाँ बिक चुकी है। इसे समिक्षों द्वारा काफ़ी सराहा गया जिन्होंने इसके मल्टीप्लेयर की बेहद तारीफ की। इसके अभियान की काफ़ी आलोचना की गई जिसमे अधूरा अंत शामिल है।

## सन्दर्भ

श्रेणी:वीडियो गेम
श्रेणी:हेलो
प्रथम-व्यक्ति शूटर

**प्रथम-व्यक्ति शूटर** () वीडियो गेम का एक प्रकार है जिसमें गेमप्ले बन्दूक के निशाने पे ध्यान केंद्रित करता है, अर्थात खिलाड़ी एक नायक की आंखों के माध्यम से लड़ाई का अनुभव लेता है।

श्रेणी:वीडियो गेम शैली
किशनजी

## जीवन परिचय
जुलाई 1956 में आंध्रप्रदेश के करीमनगर में जन्में माओवादी नेता मल्लोजुला कोटेश्वर राव ऊर्फ किशनजी ने हैदराबाद में अपनी पढ़ाई की और 70 के दशक में नक्सल आंदोलन में शामिल हुये. अलग-अलग राज्यों में प्रह्लाद, मुरली, रामजी, जयंत, श्रीधर के नाम से मशहूर माओवादी नेता मल्लोजुला कोटेश्वर राव को मीडिया में किशनजी के नाम से जाना जाता था।

## कार्यक्षेत्र
एक स्वतंत्रता संग्राम सेनानी के घर पैदा हुये कोटेश्वर राव सबसे पहले बंगाल में चले लालगढ़ के आंदोलनों के कारण मीडिया में सामने आये। लेकिन नक्सल आंदोलनों में उनकी सक्रियता पिछले 35 सालों से थी। मीडिया में सबसे अधिक बयान देने वाले कोटेश्वर राव ने आपातकाल के आसपास नक्सल आंदोलन की राह पकड़ी थी और बाद में पीपुल्स वार ग्रूप की स्थापना में बड़ी भूमिका निभाई. 
पीपुल्स वार ग्रूप, पार्टी युनिटी और एमसीसी के विलय में कोटेश्वर राव को सबसे महत्वपूर्ण कड़ी के रूप में देखा जाता रहा है। उनकी पत्नी सुजाता भी उनके साथ ही नक्सल आंदोलन में सक्रिय थी।

## मौत
केंद्रीय गृह सचिव आरके सिंह के अनुसार पश्चिम बंगाल के पश्चिमी मिदनापुर जिलांतर्गत बुरीशोल के जंगलों में स्थित कुशबोनी गाँव में सुरक्षा बलों के साथ मुठभेड़ हुई और पुलिस ने 24 नवम्बर 2011 को पुलिस ने किशन जी को मार गिराया.

## बाहरी कड़ियाँ
* माओवादी नेता कोटेश्वर राव ऊर्फ किशन मुठभेड़ में ढ़ेर (रविवार)
* नाटकीय वार्ता का नाटक (रविवार)
* सरकार का दावा- किशन जी मारे गए (बीबीसी)

श्रेणी:नक्सलवाद
देसी बॉयज

***देसी बॉयज*** एक हिदीं फिल्म है जिसका निर्देशन डेविड धवन के बेटे रोहित धवन ने किया है। फिल्म में मुख्य भूमिका में अक्षय कुमार, जॉन अब्राहम, दीपिका पादुकोण एंव चित्रांगदा सिंह है और संजय दत्त एक अतिथि कलाकार के रूप में है। फिल्म २५ नवम्बर २०११ को रिलिज़ हुई थी।

## सारांश
जैरी (अक्षय कुमार) और निक (जॉन अब्राहम) मूलतः ब्रिटेन के ऑक्सफोर्ड विश्वविद्यालय में विदेशी छात्रों के रूप में अध्ययन करने के लिए आए थे। कुछ सालों बाद दोनो लंदन में अच्छा जीवन बिता रहे होते है। निक एक इन्वेस्टर बन चुका होता है और उसकी मंगनी राधिका (दीपिका पादुकोण) के साथ हो जाती है। जैरी निक के पैसों पे आराम कि शैली जीता है और अपने भतीजे वीर को ले आता है, साथ हि अपनी पुरानी टीचर तान्या (चित्रांगदा सिंह) के साथ रोमांस चालु रखता है। पर जल्द ही रिसेशन के चलते निक नौकरी गवां बैठता है और इधर जन कल्याण वाले वीर को अनाथ आश्रम में डालने कि धमकी दे देते है। जब दोनो को कोई और आसार नज़र नहीं आता तब उन्हे जानेमाने स्ट्रिप-क्लब "Desi Boyz" का मालिक (संजय दत्त) काम पे रख लेता है। पर बाद में अपने अहंकार के चलते दोनो प्रतिस्पर्धी बन जाते है।

## पात्र
* अक्षय कुमार - जिग्नेष "जेरी" पटेल (रॉको)
* जॉन अब्राहम - निखिल "निक" माथुर (हंटर)
* दीपिका पादुकोण - राधिका अवस्थी
* चित्रांगदा सिंह - तान्या शर्मा
* ओमी वैद्य - अजय
* रजत बारमेचा
* सरजत गारेवाल
* संजय दत्त - अतिथि कलाकार

## निर्मिती
*देसी बॉयज* के चित्रिकरण का काम ७ नवम्बर २०१० को शुरु हुआ और मई २०११ तक पुरा कर लिया गया। फिल्म कि मुख्य अदाकारा का रोल सोनम कपूर को पेश किया गया था पर उसने इसे नकार दिया। अफवाहों के मुताबिक फिल्म अनुष्का शर्मा को भि पेश कि गई थि पर उसने इन अफवाहों को खारिज़ कर दिया। अंततः दीपिका पादुकोण एंव चित्रंगदा सिंह को मुख्य अदाकाराओं के रूप में ले लिया गया।

## समीक्षा
रिलिज़ के बाद समीक्षकों ने *देसी बॉयज* को मिली जुली प्रतिक्रिया दी। द टाईम्स ऑफ़ इंडिया ने फिल्म को ३.५ सितारें देकर अक्षय और जॉन की जोडी़ की सराहना की तथा इसे महिलाओं के लिए खास उपहार कहा। तरन आदर्श ने फिल्म को २.५ की रेटिंग देते हुए इसके दुसरे हाफ को बोरियत भरा कहा।

## संगीत

फ़िल्म का संगीत प्रीतम चक्रवर्ती द्वारा तैयार तथा इर्शाद कामिल, कुमार और अमिताभ भट्टाचार्य द्वारा लिखित है।

## सन्दर्भ

## बाहरी कड़ियाँ
*
*
*
*
*

श्रेणी:भारतीय फ़िल्में

श्रेणी:2011 में बनी हिन्दी फ़िल्म
अज़ान (फ़िल्म)

***अज़ान*** (, ) २०११ में प्रशांत चढ्ढा द्वारा बनाई गई एक्षन फिल्म है जिसमें सचिन जोशी एवं कैंडिस बाऊचर मुख्य कलाकार है। यह भारत में बनी महंगी फिल्मो में से एक है।

## पात्र
* सचिन जोशी - आज़ान ख़ान
* दिलिप ताहिल - महफ़ुज़
* कैंडिस बाउशर - आफरिन
* आर्या बब्बर - इमाद
* अली ख़ान - सैम शर्मा
* रवी किसन - पांडे
* सचिन खेडेकर - गृह मंत्री
* साजिद हसन - डॉक्टर
* सैमी घर्बी - मलाक
* विजेंद्र घाटगे - गृह मंत्री
* सरिता चौधरी - मेनोन
* ऐंबर रोज़ रेवाह - सोफ़िया
* नीत मोहन - अमन ख़ान

## सन्दर्भ

## बाहरी कड़ियाँ
* अधिकृत वेबसाइट
* 

श्रेणी:2011 में बनी हिन्दी फ़िल्म
किशोरी शहाणे

**किशोरी शहाणे** एक प्रख्यात शास्त्रीय तथा लोक नर्तकी है तथा मराठी फिल्म इंडस्ट्री की अभिनेत्री है।

किशोरी शहाणे फिल्म और टेलीविजन दुनिया में एक जाने-माने चेहरा और नाम हैं। यह अभिनेत्री बेहद प्रतिभाशाली हैं और हिंदी और मराठी फिल्मों के साथ-साथ भारतीय शास्त्रीय और लोक नृत्य की भी हैं।

उन्होंने हिंदी फिल्मनिर्माता दीपक बलराज विज से विवाह किया है। वह एक निर्माता हैं जिन्होंने शिरडी के साईं बाबा के जीवन पर एक फिल्म बनाने में मदद की। उन्हें "शक्ति - अस्तित्व के एहसास की" और "इश्क़ में मरजावाँ" जैसे शो में दिखाई दिया है। 2019 में, उन्होंने रियलिटी शो "बिग बॉस मराठी 2" में हिस्सा लिया और पांचवे स्थान पर समाप्त हुईं।

वर्तमान में, उन्होंने "घुम है किसीके प्यार में" में भवानी चव्हाण की भूमिका निभा रही हैं। वह एक ग्रे-शेड किरदार निभा रही हैं और उनकी प्रदर्शन की बहुत प्रशंसा की जा रही है।

किशोरी मुंबई के मिठिबाई कॉलेज से स्नातक हैं, और उन्हें मिस मिठिबाई का ताज पहनाया गया था। उन्होंने मिसकिशोरी शहाणे एक अभिनेत्री हैं जो फिल्म और टेलीविजन दुनिया में एक जाने-माने चेहरा और नाम हैं। इनका प्रमुख क्षेत्र नृत्य और अभिनय है। उन्होंने हिंदी और मराठी फिल्मों में कई महत्वपूर्ण भूमिकाएं निभाई हैं। वे एक प्रशंसित और प्रतिभाशाली कलाकार हैं जो अपने विभिन्न कार्यों से प्रशंसा प्राप्त करती हैं।

## सन्दर्भ

श्रेणी:मराठी अभिनेत्री
श्रेणी:जीवित लोग
श्रेणी:1968 में जन्मे लोग
हेलो ४

***हेलो ४*** एक आगामी वीडियो गेम है और *हेलो सिरिस* कि आठवें किस्त है। *हेलो ४* एक नई श्रंखला *रिक्लेमर* का पहला गेम है। यह नया गेम ३४३ इंडस्ट्री द्वारा विकसित किया गया है जबकी पिछले सारे हेलो गेम्स बञी द्वारा विकसित किए गए थे। गेम कि शुरुआत *हेलो ३* के कुछ समय पश्चात होती है और खेल के मुख्य किरदार मास्टर चिफ और उसकी सथी कोर्टाना पे केंद्र करती है।

## विकास
माइक्रोसॉफ्ट के यूनाइटेड किंगडम के संचालक स्टिफन मैक'गिल के अनुसार *हेलो: कॉबेक्ट इवोलव्ड एनिवर्सरी* कि रिलिज़ नए प्रशंसकों को *हेलो ४* कि ओर आकर्षित करने में सहायक होगी।

## सन्दर्भ

श्रेणी:वीडियो गेम
श्रेणी:हेलो
गामा ध्रुवमत्स्य तारा

[thumb|200px|[ध्रुवमत्स्य तारामंडल|ध्रुवमत्स्य (अरसा माइनर) तारामंडल में गामा ध्रुवमत्स्य 'γ' द्वारा नामांकित तारा है]]
**गामा ध्रुवमत्स्य**, जिसका बायर नाम "गामा उर्साए माइनोरिस" (γ Ursae Minoris या γ UMi) है, ध्रुवमत्स्य तारामंडल में स्थित एक तारा है। यह पृथ्वी से लगभग ४८० प्रकाश वर्ष की दूरी पर है और पृथ्वी से देखी गई इसकी चमक (सापेक्ष कान्तिमान) लगभग +३.०३ मैग्नीट्यूड पर मापी गई है।

## अन्य भाषाओँ में
गामा ध्रुवमत्स्य तारे को अंग्रेज़ी में कभी-कभी "फ़रकाड" (Pherkad) भी कहते हैं। यह नाम अरबी के "फ़रक़द" () शब्द से लिया गया है, जिसका अर्थ "(गाय का) बछड़ा" है। इस नाम में 'क़' के उच्चारण पर ध्यान दें क्योंकि यह 'क' से ज़रा भिन्न है।

## विवरण
गामा ध्रुवमत्स्य एक A3 Ib श्रेणी का दानव तारा है। इसकी निहित चमक (निरपेक्ष कान्तिमान) सूरज की १,१०० गुना है। इसका द्रव्यमान हमारे सूरज के द्रव्यमान का लगभग ४ गुना और व्यास हमारे सूरज के व्यास का १५ गुना है। इसकी सतह का अनुमानित तापमान लगभग ८,६०० कैल्विन है। यह एक परिवर्ती तारा है जिसकी चमक समय के साथ ज़रा-बहुत ऊपर-नीचे होती रहती है।

## इन्हें भी देखें
* ध्रुवमत्स्य तारामंडल
* दानव तारा
* परिवर्ती तारा

## सन्दर्भ


श्रेणी:तारे
श्रेणी:दानव तारे
श्रेणी:ध्रुवमत्स्य तारामंडल
श्रेणी:हिन्दी विकि डीवीडी परियोजना
संधि (बहुविकल्पी)

**संधि** संस्कृत का एक शब्द है जिसका सामान्य अर्थ होता जोड़, जुड़ाव, योजन इत्यादि। संधि का आधुनिक हिन्दी में कई अन्य अर्थों में भी प्रयोग होता है जिसमें समझौता या सुलह करना मुख्य है।

* व्याकरण में प्रयोग होने वाला शब्द संधि (जैसे, सूर्य + उदय = सूर्योदय)

* स्थल के दो टुकड़ो को अलग करने वाला जलसंधि

* इतिहास में हुए विभिन्न तरह के ऐतिहासिक एवं राजनैतिक संधि

* अस्थियों की सन्धि -- प्राणियों के शरीर का वह स्थान जहाँ दो हड्डियाँ जुडतीं हैं।
चेंजलिंग

***चेंजलिंग*** () वर्ष 2008 कि एक अमेरिकी अंग्रेज़ी नाटक फ़िल्म है, जो क्लिंट ईस्टवुड द्वारा निर्देशित और जे माइकल स्टरेकजिन्स्की द्वारा लिखित है। फ़िल्म 1928 के लॉस एंजिल्स की कुछ वास्तविक जीवन की घटनाओं के भाग पर आधारित है, तथा फ़िल्म माँ, क्रिस्टीन कोलिन्स, के दृष्टिकोण से लिखी गई है। फ़िल्म में मुख्य अभिनय में एंजेलिना जोली हैं, जो एक महिला का किरदार निभाती जिसका अपने लापता बेटे के साथ पुनर्मिलन होता है—परन्तु यह एहसास होता है कि वह एक बहुप्रिय है।

## बाहरी कड़ियाँ

* 
* 
* 
*
मुहम्मद ज़िया-उल-हक़

thumb|240px|मुहम्मद ज़िया उल हक़ (दाई तरफ़)
जनरल **मुहम्मद ज़िया उल हक़** (, जन्म: १२ अगस्त १९२४, देहांत: १७ अगस्त १९८८) पाकिस्तान के चौथे फ़ौजी तानाशाह और छठे राष्ट्रपति थे। उनका शासन जुलाई १९७७ से अगस्त १९८८ में हवाई जहाज़ दुर्घटना में हुई उनकी मृत्यु तक चला। उन्हें १९७६ में तब के प्रधानमन्त्री ज़ुल्फ़िकार अली भुट्टो ने सेनाध्यक्ष बनाया था लेकिन उन्होंने तख़्ता पलटकर शासन पर सैनिक क़ब्ज़ा जमा लिया और भुट्टो को फांसी दिलवा दी। उनके शासनकाल में पाकिस्तान में गहरे इस्लामीकरण की नीतियाँ चलीं। उन्होने आर्थिक विकास के लिए पूंजीवादी नीतियाँ अपनाई जिस से पाकिस्तान की आर्थिक व्यवस्था में बहुत सुधार हुआ और वह भारतीय उपमहाद्वीप के सब से तेज़ी से बढ़ने वाले देशों में आ गया। सन् १९७९ में शुरू हुए अफ़्ग़ानिस्तान में सोवियत संघ के हस्तक्षेप के खिलाफ़ उन्होने अमेरिका की सहायता से एक छद्म युद्ध चलाया जिस से आगे चलकर सोवियत संघ को अफ़्ग़ानिस्तान छोड़ना पड़ा, लेकिन साथ-ही-साथ पाकिस्तान और उसके पड़ौसी इलाक़ों में कट्टरवादी उग्रवाद भी बढ़ गया।

## इन्हें भी देखें
* ज़ुल्फ़िकार अली भुट्टो
* पाकिस्तान

## सन्दर्भ


श्रेणी:पाकिस्तान के राष्ट्रपति
श्रेणी:पाकिस्तान के तानाशाह
श्रेणी:पाकिस्तान
श्रेणी:हिन्दी विकि डीवीडी परियोजना
जॉनी ली मिलर

**जोनाथन "जॉनी" ली मिलर** () (जन्म 15 नवम्बर 1972) एक अंग्रेज़ अभिनेता हैं। शुरुआती दिनों के दौरान इन्हें सर्वाधिक 1996 की फ़िल्मों *ट्रेनस्पॉटिंग* और *हैकर्स* में इनकी भूमिकाओं के लिए जाना जाता था। मिलर वर्ष 2008 तक कम सार्वजनिक विख्याति के साथ फ़िल्मों और रंगमंच में लगातार काम करतें रहें, 2008 में इन्होंने अमेरिकी टीवी सीरीज *एली स्टोन* के दो सत्रों में अभिनय किया इसके बाद ही यह ब्रॉडवे नाटक *आफ्टर मिस जूली* और बीबीसी निर्मित *एम्मा* में प्रमुख भूमिकाओं में नज़र आए। 2010 में यह शोटाइम श्रृंखला *[[डॅक्सटर|डेक्सटर]]* के पांचवें सत्र के मुख्य प्रतिपक्षी जॉर्डन चेस की भूमिका में दिखें। 2011 में इन्होंने बेनेडिक्ट कंबरबैच के साथ रॉयल नेशनल थिएटर में आयोजित *फ्रेंकस्टीन* नाटक में अभिनय किया। मई 2011 में घोषणा की गई थी कि यह टिम बर्टन की फ़िल्म *डार्क शैडोज़* में रोजर कोलिन्स का किरदार निभाएंगे।

## बाहरी कड़ियाँ
* 

श्रेणी:जीवित लोग
श्रेणी:अंग्रेज़ टेलिविज़न अभिनेता
श्रेणी:अंग्रेज़ फ़िल्म अभिनेता
श्रेणी:1972 में जन्मे लोग
अयूब ख़ान

अयूब ख़ान कई विख्यात व्यक्तियों का नाम है -
* अयूब ख़ान (भारतीय अभिनेता)
* अयूब ख़ान (पाकिस्तानी शासक)
पैट्रिक हॅनरी

अंगूठाकार
**पैट्रिक हॅनरी** (अंग्रेज़ी: Patrick Henry, जन्म: २९ मई १७३६, मृत्यु: ६ जून १७९९) संयुक्त राज्य अमेरिका के आरम्भिक दौर के एक राजनेता और वक्ता थे जिन्हें कभी-कभी उस देश के राष्ट्रपिताओं में भी गिना जाता है। उन्होंने अमेरिका के वर्जिनिया राज्य में ब्रिटेन के खिलाफ़ चलाये गए स्वतंत्रता संग्राम का नेतृत्व किया था और सन् १७७६ से १७७९ तक और फिर १७८४ से १७८६ तक के कालों में उस सूबे के राज्यपाल भी रहे थे। उन्हें अपने दिए गए "मुझे आज़ादी दो या मौत दो" (Give me Liberty, or give me Death) के नारे के लिए याद किया जाता है।

## नाम का उच्चारण
पैट्रिक हॅनरी के पारिवारिक नाम 'हॅनरी' को कभी-कभी देवनागरी में 'हेनरी' भी लिखा जाता है, लेकिन ध्यान दीजिये की इसमें 'ह' पर लगी 'ऍ' की मात्रा का उच्चारण 'ए' की मात्रा से ज़रा भिन्न है।

## इन्हें भी देखें
* संयुक्त राज्य अमेरिका के राष्ट्रपिता
* अमेरिकी क्रान्ति
* संयुक्त राज्य अमेरिका

## सन्दर्भ


श्रेणी:अमेरिकी राजनीतिज्ञ
श्रेणी:हिन्दी विकि डीवीडी परियोजना
गुन्द्रुक

**गुन्द्रुक** (नेपाली) हरी पत्तेदार सब्जी को एक दो घण्टे धूप में रखकर किसी बर्तन में अथवा जमीन के अन्दर दबाकर रख दिया जाता है और १५ -२० दिन में उसको निकाल कर सुखा दिया जाता है। यह खाने में खट्टा और स्वादिष्ट होता है। यह सिक्किम, दार्जीलिंग, पूर्वोत्तर राज्यो में और नेपाल में एक लोकप्रिय भोजन है। नेपाल में एक राष्ट्रीय व्यंजन होने का दावा किया जाता है। नेपाल में गुन्द्रुक की वार्षिक उत्पादन 2,000 टन का अनुमान है और उत्पादन का खपत भी घरेलू स्तर पर होता है। यह एक क्षुधावर्धक के रूप में भी इस्तेमाल किया जाता है। यह ऑफ सीजन के दौरान विशेष रूप से खनिजों का महत्वपूर्ण स्रोत है।
ऑरलैंडो ब्लूम

**ऑरलैंडो ब्लूम** () अंग्रेज़ी अभिनेता है जो *[[द लॉर्ड ऑफ़ द रिंग्स]]* में लेगोलस व ''समुंदर के लुटेरे'' श्रृंखला में विल टर्नर का किरदार निभाने के लिए जाने जाते हैं।

## फ़िल्मोग्राफी

## सन्दर्भ

श्रेणी:जीवित लोग
श्रेणी:अभिनेता
श्रेणी:1977 में जन्मे लोग
श्रेणी:इंग्लैंड के लोग
रॉबिन हुड

thumb|right|रॉबिन हुड की प्रतिमा का रंगीन चित्र

**रॉबिन हुड** (अंग्रेजी:Robin Hood) अंग्रेजी लोककथाओं का एक बहिष्कृत हीरो था। वह एक अचूक तीरन्दाज व कुशल तलवारबाज था जिसे आज भी उसके अपने साथी "मेरी मेन्स" के साथ मिलकर *अमीरों की सम्पत्ति को लूट कर गरीबों में बाँट देने के लिये* जाना जाता है। परम्परागत रूप से, रॉबिन हुड और उसके आदमियों को हरे कपडे पहने हुए चित्रित किया जाता है।

रॉबिन हुड मध्यकाल में एक लोकप्रिय व्यक्ति के रूप में प्रसिद्ध हो चुका था और आधुनिक साहित्य, फिल्मों एवं टेलीवि़ज़न में लोकप्रिय बना रहा। शुरुआती सूत्रों के अनुसार रॉबिन हुड एक सामान्य आदमी था जो पेशे से एक किसान था पर उसको अधिकांश समय एक ऐसे अमीर के रूप में वर्णित किया गया जिसे एक बेईमान शेरिफ ने जान बूझकर उसकी जमीन से बेदखल करके समाज से बहिष्कृत कर दिया था।

## इतिहास
लोकप्रिय संस्कृतियों में रॉबिन हुड और उसके साथी, जिन्हें "मेरी मेन" कहा जाता था, नॉटिंघमशायर के शेरवुड जंगलों में रहते थे जहां शुरूआती कथाओं की सर्वाधिक घटनाएँ घटी. इस प्रकार रॉबिन हुड की सबसे पहली चार पंक्तियों की कविता १५वि शताब्दी में दर्ज की गई जिसकी शुरुआत में कहा गया है की: "रोबिन हूड इन शेरेवुड स्टोड" ()। हालाँकि बाकी अबतक संजोई गई शुरुआती कविताओं और पुराने स्रोतों से यह चित्र उभर कर आता है कि रॉबिन हुड शायद बार्न्सडेल की इलाके से था जो अब दक्षिण योर्कशायर में स्थित है।

अन्य परम्पराओं में रॉबिन के वास्तविक घर की जगह योर्कशायर के भीतर और उसके बाहर, दोनों स्थानों पर बताई गई है जिसके करण असमंजस की स्थिति उत्पन्न होती है।

## सन्दर्भ

श्रेणी:इंग्लैंड के लोग
श्रेणी:यूरोप का इतिहास
श्रेणी:डाकू
फ़्रेंच कनाडाई

**फ्रेंच कनाडाई** या **फ्रैंकोफ़ोन कनाडाई** (कनाडाई अंग्रेजी या फ्रेंच में **कैनेडिन** भी), आम तौर पर जो 17 वीं और 18 वीं शताब्दी में नए फ्रांस (कनाडा) में पहुंचे फ्रांसीसी उपनिवेशवासियों के वंशजों को संदर्भित करने के लिए प्रयोग आने वाली शब्दावली है। आज, फ्रेंच कनाडाई कनाडा की मुख्य फ्रेंच भाषी आबादी का गठन करते हैं। 

मध्य 18 वीं शताब्दी के दौरान, फ्रेंच कनाडा में पैदा हुए कनाडाई उपनिवेशवासी उत्तरी अमेरिका भर में फैल गए और विभिन्न क्षेत्रों, शहरों और कस्बों उपनिवेश बनाया। वर्तमान समय में, अधिकांश फ्रेंच कनाडाई संयुक्त राज्य अमेरिका और कनाडा सहित उत्तरी अमेरिका भर में रहते हैं। क्यूबेक प्रांत में फ्रेंच कनाडाई वंश की सबसे बड़ी आबादी है, यद्यपि फ्रेंच कनाडाई के छोटे समुदाय कनाडा भर में और अमेरिकी के न्यू इंग्लैंड क्षेत्र में मौजूद हैं, जहां 1840 और 1930 के बीच लगभग 900,000 फ्रेंच कनाडाई का संयुक्त राज्य अमेरिका और विशेष रूप से न्यू इंग्लैंड में प्रवास हुआ था।

## बाहरी कड़ियाँ
* बहुसांस्कृतिक कनाडा वेबसाइट

श्रेणी:कनाडा में जातीय समूह
प्रिंस ऑफ पर्शिया: वॉरियर विदिन

***प्रिंस ऑफ पर्शिया: वॉरियर विदिन*** ()

श्रेणी:वीडियो गेम
प्रिंस ऑफ पर्शिया: द सैंड्स ऑफ टाइम

***प्रिंस ऑफ पर्शिया: द सैंड्स ऑफ टाइम*** (****) एक त्रिविमीय पीढ़ी का एक्शन रोमांचयुक्त वीडियो गेम है जिसे यूबीसॉफ्ट द्वारा प्रकाशित किया गया है। इसे 21 नवम्बर 2003 को रिलिज़ किया गया था और यह 1989 में जॉर्डन मैकनर द्वारा बनाए गए *प्रिंस ऑफ पर्शिया* वीडियो गेम का रिबूट है।

*द सैंड्स ऑफ टाइम*, यूबीसॉफ्ट मॉटेरियल द्वारा बनाया गया है और अत्यंत सफलतापूर्वक पुरानी श्रृंखला के यांत्रिकी पहलू को बरकरार रख उसे त्रिविमीय पीढ़ी में संवर्धित कर देता है। *द सैंड्स ऑफ टाइम* को इसके दृश्य डिज़ाईन, अच्छी गेम तकनीकी व बढिया कहानी के लिए काफी सराहा गया और कई पुरस्कारों से सम्मानित किया गया। यह 100 उत्कृष्ट गेम्स की सूची में अपनी जगह बनाने में भी सफल रहा।

## सन्दर्भ

श्रेणी:वीडियो गेम
नाभिकीय ऊर्जा संयंत्रों की सूची

यहाँ केवल उन नाभिकीय ऊर्जा संयंत्रों की सूची दी गयी है जिनकी क्षमता १००० मेगावाट से अधिक विद्युत उत्पन्न करने की है।

## सन्दर्भ

## इन्हें भी देखें
* नाभिकीय ऊर्जा
* परमाणु भट्ठी
* भारत में परमाणु ऊर्जा

## बाहरी कड़ियाँ
* PRIS (Power Reactor Information System) database maintained by International Atomic Energy Agency
* World Nuclear Power Reactors database maintained by World Nuclear Association

श्रेणी:ऊर्जा संयंत्रों की सूची
नाभिकीय शक्ति संयंत्र

300px|right|thumb|दाबित भारी जल रिएक्टर का योजनामूलक चित्र 
300px|right|thumb|खौलता जल रिएक्टर का योजनामूलक चित्र 
**नाभिकीय शक्ति संयंत्र** (nuclear power plant (NPP)) वे ताप ऊर्जा संयंत्र (thermal power station) होते हैं जिनमें ऊष्मा एक या कई नाभिकीय भट्ठियों से प्राप्त होती है। 

नाभिकीय शक्ति संयंत्र प्रायः आधार लोड संयंत्र (base load stations) के रूप में काम करते हैं क्योंकि ये नियत शक्ति देने के लिये सबसे अधिक उपयुक्त हैं। 

## इन्हें भी देखें
* परमाणु भट्ठी
* नाभिकीय ऊर्जा
* भारत में परमाणु उर्जा
* नाभिकीय ऊर्जा संयंत्रों की सूची

## बाहरी कड़ियाँ
* IPPNW - International Physicians for the Prevention of Nuclear War (Nobel Peace Prize 1985)
* MAPW - Information on Australia's research reactor 
* Freeview Video 'Nuclear Power Plants - What's the Problem' A Royal Institution Lecture by John Collier by the Vega Science Trust.
* Non Destructive Testing for Nuclear Power Plants
* Web-based simple nuclear power plant game
* Uranium.Info publishing uranium price since 1968.
* Information about all NPP in the world 
* U.S. plants and operators
* SCK.CEN Belgian Nuclear Research Centre in Mol.
* Civil Liability for Nuclear Damage  - World Nuclear Association
* Glossary of Nuclear Terms 
* Protection against Sabotage of Nuclear Facilities: Using Morphological Analysis in Revising the Design Basis Threat From the Swedish Morphological Society
* Critical Hour: Three Mile Island, The Nuclear Legacy, And National Security Online book by Albert J. Fritsch, Arthur H. Purcell, and Mary Byrd Davis (2005). Updated edition June 2006
* An Interactive VR Panorama of the cooling towers at Temelin Nuclear Power Plant, Czech Republic 
* Interactive map with all nuclear power plants US and worldwide (Note: missing many plants)



संयंत्र
*
गेल क्रेटर

thumb|240px|गेल क्रेटर का नक़्शा (रंग नकली हैं)
**गेल** (अंग्रेज़ी: Gale) मंगल ग्रह पर स्थित एक क्रेटर है। यह आइलीज़ियम पलैनिटिया (Elysium Planitia) नाम के इलाके के निचले हिस्से में स्थित है। इसका गोल आकार है और इसका व्यास (डायामीटर) लगभग १५४ किलोमीटर है। माना जाता है कि यह आज से ३.५ से ३.८ अरब साल पहले हुए एक प्रहार से बना था। इसका नाम वॉल्टर फ़्रेडेरिक गेल नाम के खगोलशास्त्री पर रखा गया था जिसने १९वीं सदी ईसवी में मंगल पर काफ़ी अनुसंधान किया था। नवम्बर २०११ में अमेरिका ने एक क्युरियौसिटि नामक शोध यान मंगल की तरफ़ भेजा। अगर यह प्रयास कामयाब रहा तो अगस्त २०१२ में यह गेल क्रेटर में उतरेगा और उस क्रेटर के बारे में बहुत सी जानकारी पृथ्वी की ओर भेजेगा।

## इन्हें भी देखें
* मंगल ग्रह
* मंगल विज्ञान प्रयोगशाला
* क्रेटर

## सन्दर्भ


श्रेणी:मंगल ग्रह पर प्रहार क्रेटर
श्रेणी:मंगल ग्रह
श्रेणी:क्रेटर
मसाला (चिनाई)

thumb|230px|चिनाई के मसाले ने इन तीन ईंटों को जोड़ा हुआ है
**चिनाई का मसाला** सामग्रियों की उस लेई या मिश्रण को कहते हैं जिसे किसी इमारत के निर्माण में ईंट, पत्थरों या अन्य चीज़ों को आपस में जोड़ने के लिए प्रयोग किया जाता है। इस मसाले की विशेषता है कि जब इसे बनाया जाता है तो यह एक लेई (पेस्ट) के रूप में होता है जिसे ईंटो के बीच डाला जा सकता है लेकिन सूखने पर यह एक सख़्त पत्थरनुमा रूप ले लेता है। आधुनिक काल में मसाला रेत, सीमेंट और चूने (लाइम) को पानी के साथ मिलकर बनाया जाता है।

## अन्य भाषाओँ में
चिनाई के मसाले को अंग्रेज़ी में "मोरटर" (mortar) कहा जाता है। फ़ारसी और अरबी में इसे "मलात" () कहा जाता है। कुछ हिन्दीभाषी क्षेत्रों में इसे "खल्ल" भी कहा जाता है।

## प्राचीन मसाले
भारतीय उपमहाद्वीप में चिनाई के मसाले बनाने की तकनीकें बहुत प्राचीनकाल से विकसित हैं। सिन्धु घाटी सभ्यता में कई प्रकार के मसाले इस्तेमाल किए जाते थे। मोएन जोदड़ो के खंडहर शहर में सन् २६०० ईसापूर्व से भी पुराने चिनाई के मसाले का प्रयोग मिलता है। कुओं और नालियों को बनाने के लिए यहाँ हलकी भूरी रंग की खरिया मिटटी (हरसौंठ या जिपसम) का मसाला इस्तेमाल होता था जो रेत, मुल्तानी मिटटी, चूना और कैल्शियम कार्बोनेट मिलकर बनाई जाती थी। मोहन जोदड़ो के महास्नानघर में प्रयोग होने वाले मसाले में डामर (बिटुमन) भी मिलाया गया था जो पानी चूने से रोकता है।

## इन्हें भी देखें
* सीमेंट
* हरसौंठ

## सन्दर्भ


श्रेणी:भवन निर्माण
रिचर्ड मैथ्यु स्टाल्लमन

thumb|350px| रिचर्ड मैथ्यू स्टाल्लमन बैंगलूरू के ए ए एस सी मे बैंगलूरू के निवासियों को भाषन देते हुए।

**रिचर्ड मैथ्यु स्टाल्लमन** व्यक्तिगत स्वतंत्रता को समर्पित स्वतंत्र कार्यविधि लेखक और स्वतंत्र अभियांत्रिकी मानस आन्दोलन के अग्रदूत हैं, जिन्होंने गणित की अभियांत्रिकी में स्वतंत्र कार्यविधि लेखन को एक आन्दोलन का स्वरुप दिया।
## आरम्भ
श्री स्टाल्लमन का जन्म १६ मार्च १९५३ को न्यूयार्क शहर में हुआ था। इनके पिता का नाम डैनियल स्टाल्लमन व माता का नाम ऐलिस लिप्पमन था। कंप्यूटर का पहला अनुभव इन्हें हाईस्कूल में हुआ था। इन्हें गर्मियों में संख्यात्मक विश्लेषण विधि लेखन का कार्य मिला जिसे की फोरट्रान विधिलेखन भाषा में करना था, इन्होने ये काम कुछ हफ्तों में ही कर डाला और बाकी का समय अपल विधिलेखन भाषा से 'पाठ-संपादक' के विधिलेखन में उपयोग किया। 

## उत्कर्ष
श्री स्टाल्लमन ने 'प्रतिलिपित्याग' संकल्पना का बीड़ा उठाया और अब ये ग्नू-जनरल पब्लिक लाइसेंस के साथ-साथ कई प्रतिलिपित्याग प्रानुमति के प्रमुख लेखक हैं। १९०० से लेकर अभी तक ये स्वतंत्र अभियांत्रिकी मानस की वकालत करते चले आ रहे हैं।  वह 'कार्यविधि लेखन स्वतंत्रता संघ' के सह-संस्थापक हैं जिसकी स्थापना १९८९ में हुई थी। शुरुआती जीवन में वह जीवविज्ञान की स्वयंसेवक प्रयोगशाला में सहायक रह चुके हैं जिसका विभाग रॉकफेलर विश्वविद्यालय में स्तिथ है, हालाकि वह गणित और भौतिकी की ओर बढ़ चुके थे। उनका शिक्षण रॉकफेलर विश्वविद्यालय में ऐसा था जैसे की उनको भविष्य में जीवविज्ञान की ओर जाना है। 

## आज

## सन्दर्भ


श्रेणी:अमेरिका के लोग
महास्नानघर (मोहन जोदड़ो)

[thumb|240px|[मोहन जोदड़ो का महास्नानघर]]

**महास्नानघर** सिन्धु घाटी सभ्यता के प्राचीन खंडहर शहर मोहन जोदड़ो में स्थित एक प्रसिद्ध हौज़ है। वर्तमान समय में यह पाकिस्तान के सिंध प्रांत में आता है। यह मोहन जोदड़ो के उत्तरी भाग में स्थित है और एक कृत्रिम टीले के ऊपर बनाया गया था। यह हौज़ 11.88 m लम्बा और ७ मीटर चौड़ा है और इसका सब से अधिक भाग २.४३ मीटर की गहराई रखता है। इसमें उतरने के लिए एक सीढ़ी उत्तर में और एक दक्षिण की तरफ़ बनाई गई है। इसका निर्माण भट्टी से निकाली गई पक्की  ईंटों से किया गया है और, पानी को चूने से रोकने के लिए, चिनाई के मसाले और ईंटों के ऊपर डामर (बिटुमन) की परत भी चढ़ाई गई थी।          

इतिहासकारों को पक्का पता नहीं है कि महास्नानघर का क्या महत्त्व था, लेकिन इसको बनाने में लगी शक्ति और ख़र्चे को देखकर यह अंदाज़ा लगाया जा सकता है कि यह मोहन जोदड़ो के निवासियों के लिए एक महत्वपूर्ण स्थल था। 

## अन्य भाषाओँ में
अंग्रेज़ी में मोहन जोदड़ो के महास्नानघर को "द ग्रेट बाथ़" (The Great Bath) कहते हैं।
## अन्य विवरण
महास्नानघर में उतरने वाली दोनों सीढ़ियों के अंत में १ मीटर चौड़ा और ४० सेंटीमीटर ऊंचा चबूतरा है। अगर हौज़ पूरी भरी होती तो पानी की गहराई लगभग २ मीटर होती। इस सभ्यता के निवासियों के अस्ति-अवशेष देखकर अंदाज़ा लगाया गया है कि उनका औसत क़द लगभग १५० से॰मी॰ था, यानि इन चबूतरों पर खड़े हुए भी वे भरी हौज़ में पूरी तरह ग़ोता लगा सकते थे और संभव है तैर भी सकते हों। हौज़ की एक ओर नीचे ईंट में छेद के ज़रिये पानी बहार निकलने की जगह भी है जो शायद हौज़ को साफ़ करने के काम आती हो। जिस नाली में पानी निकलकर टीले से नीचे ले जाया जाता था उसका ढांचा टूटकर ग़ायब हो चुका है इसलिए ये पता नहीं कि पानी ऐसे ही छोड़ दिया जाता था या फिर उसे आगे कहीं ले जाया जाता था। संभव है कि यहाँ के निवासी जल का धार्मिक प्रयोग अपनी पूजा के लिए करते हों और महास्नानघर एक धार्मिक स्थल हो, लेकिन इसका सही अनुमान नहीं लगाया जा सका है।

## महास्नानघर की खोज
समय के साथ मोहन जोदड़ो के शहरियों ने महास्नानघर को प्रयोग करना बंद कर दिया। वह रेत और मिटटी से भर गया और पूरी तरह दफ़न होकर नज़रों से ओझल हो गया। सिर्फ़ उसका टीला एक साधारण टीले की तरह दिखता था। सन् १९२६ और १९२६ में इतिहासकारों को अपनी मोहन जोदड़ो की खुदाई में यह मिला।

## इन्हें भी देखें
* मोहन जोदड़ो
* सिन्धु घाटी सभ्यता

## सन्दर्भ


श्रेणी:सिन्धु घाटी सभ्यता
श्रेणी:भारत का इतिहास
श्रेणी:ऐतिहासिक हौज़ें
कामरुपी भाषा

**'कामरुपी भाषा** (अथवा पश्चिम असमी) ब्रह्मपुत्र घाटी और उत्तर बंगाल (कामरुप) मे बोली जाने वाली प्रथम आर्य भाषा है। यह भाषाविदों के अनुसार विभिन्न पूर्वी भारत - यूरोपीय भाषाओं जैसे असमी का जन्मदाता है और उसे समय समय पर प्रभावित करता रहा। यह कामरूप राज्य में पहली सहस्राब्दी मे भी बोली जाती थी और आज पश्चिम असम और् उत्तर् बंगाल मे प्रचलित है।

## उपबोलियाँ
कामरुपी तीन् उपबोलीयो मे विभाजित है जोकि पश्चिम कामरूपी (बरपेटा क्षेत्र), मध्य कामरुपी (नलबाड़ी क्षेत्र) और दक्षिण कामरुपी (पलासबाड़ी क्षेत्र) है।

## विभाजन
ब्रिटिश भारत के दौरान कुछ बिंदु पर कामरूप असम और बंगाल के मध्य प्रशासनिक कारणों से विभाजित किया गया था और धीरे धीरे इस विभाजन के बाद एक ही कामरुपी को असमी और बंगाली की उपबोली मानी जाने लगी हालांकि असमी कामरुपी और बंगाली कामरुपी (उत्तर बंगाली) एक ही भाषा का प्रतिनिधित्व करता है। 

## महत्व
[300x350px|thumbnail|[चर्यापद पांडुलिपि]]
प्राचीन काल मे कामरुपी मगधी प्राकृत से उत्पन्न हुआ था।  सभी प्राचीन और मध्ययुगीन असमिया साहित्य कामरुपी में लिखे गये थे।

## साहित्य

कामरुपी भाषा का साहित्यिक विकास प्राचीन समय से आरंभ हुआ था। आठ शताब्दी मे दाक नामक साहित्यकार ने दाकभनीता नामक आधिकारिक गद्य लिखी थी। वो कामरुप के बरपेटा से था।

## यह भी देखे
* चर्यापद
* कामरूप
* गुवाहाटी

## सन्दर्भ

## बाहरी कड़ियाँ
Kamrupi:a language with no Army

श्रेणी:हिन्द-आर्य भाषाएँ
श्रेणी:भारत यूरोपीय भाषा परिवार
श्रेणी:भारत की भाषाएँ
श्रेणी: असम की भाषाएँ
श्रेणी:भारत की भाषाएँ
रसायन चिकित्सा

**इआत्रोकीमी** (Iatrocheme) या **रसायन चिकित्सा** (chemical medicine) रसायन विज्ञान तथा चिकित्साशास्त्र दोनों की शाखा है। इसकी जड़ें किमियागारी में जातीं हैं। इआत्रोकीमी, रोगों के उपचार के लिए रासायनिक हल प्रदान करता है। ग्रीक भाषा में ἰατρός (iatrós) का अर्थ है 'चिकित्सक' या 'औषधि' होता है।

श्रेणी:रसायन का इतिहास
श्रेणी:चिकित्सा का इतिहास
कामरूप

thumb|प्राचीन कामरुप
**कामरुप**, (प्राग्ज्योतिच्हा पौराणिक कथा मे), असम का पहला ऐतिहासिक राज्य है जो कि लगभग 800 वर्षों के लिए- 350 और 1140 CE के बीच अस्तित्व में था। वर्तमान दिन गुवाहाटी और तेजपुर में उनकी राजधानियों से तीन राजवंशों द्वारा शासित थे। यह पूरे ब्रह्मपुत्र नदी घाटी में और उत्तरी बंगाल और बांग्लादेश के कुछ हिस्सों में व्याप्त था।

हालाँकि यह ऐतिहासिक राज्य 12 वीं सदी मे गायब हो कर छोटे राजनीतिक संस्थाओं मे बदल गया। कामरूप की धारणा बनी और प्राचीन और मध्ययुगीन इतिवृत्त इस नाम से इस क्षेत्र को संदर्भित करना जारी रखा। अलाउद्दीन हुसैन शाह, जो काम्ता राज्य पर 15 वीं सदी मे आक्रमण किया, उसके सिक्के इस क्षेत्र को कम्रु या कम्रुद् कहा।

कामरूप आज असम का एक जिला मात्र रह गया है।

## स्रोत
रामायण और महाभारत में प्राग्ज्योतिच्ह को क्षेत्र के रूप में उल्लेख किया है। एर्य्थ्रैँ सागर (पहली शताब्दी) और Ptolemy 's Geographia (दुसऱी शताब्दी), इस क्षेत्र को Kirrhadia के नाम से उल्लेखित करता है। चौथी शताब्दी के समुद्रगुप्त इलाहाबाद शिलालेख में भी कामरूप का उल्लेखित है। चीनी यात्री युआन चुअंग (Xuanzang) ने सातवीं शताब्दी में राज्य का दौरा किया, जो भास्कर वर्मन द्वारा शासित था। असम, बगांल, बांग्लादेश और ऊतर भारत के विभिन्न स्थानों पर भासकर वर्मन सहित कामरूप के शासकों द्वारा छोड़े गए शिलालेख जानकारी के महत्वपूर्ण स्रोत हैं।

## सन्दर्भ
* Sircar, D C (1990), "Pragjyotisha-Kamarupa", in Barpujari, H K, The Comprehensive History of Assam, I, Guwahati: Publication Board, Assam, pp. 59–78
* Sircar, D C (1990), "Political History", in Barpujari, H K, The Comprehensive History of Assam, I, Guwahati: Publication Board, Assam, pp. 94–171

श्रेणी:प्राचीन भारत
श्रेणी:असम का इतिहास
विकिरण विज्ञान

**[[विकिरण चिकित्सा]]** के लिये वह लेख देखें।

----

**विकिरण विज्ञान** (रेडियोलोजी / radiology) चिकित्सा विज्ञान का वह विशेषज्ञता-क्षेत्र है जिसमें एक्स-किरण एवं अन्य विकिरणों से सम्बन्धित छबिकरण तकनीकों (इमेजिंग टेक्निक्स) एवं उनके चिकित्सकीय निदान एवं उपचार में अनुप्रयोग का अध्ययन किया जाता है। 

आधुनिक विज्ञान की यह शाखा इस बात का विचार और विवेचन होता है कि अनेक पदार्थों में से किरणें कैसे निकलती है और उनके क्या-क्या उपयोग, प्रकार या स्वरूप होते हैं।

## चिकित्सकीय छविकरण (इमेजिंग) की विधियाँ
* एक्स-किरण
* फ्लूरोस्कोपी
* सीटी स्कैन
* पराश्रव्य तरंगें (अल्ट्रासाउण्ड वेव्स)
* एमआरआई (MRI)
* नाभिकीय औषधियाँ (न्युक्लियर मेडिसिन)

## इन्हें भी देखें
*विकिरण-चित्रण (रेडियोग्राफी)

## बाहरी कड़ियाँ

श्रेणी:विकिरण
श्रेणी:चिकित्सा
श्रेणी:रेडियोलॉजी
कच्चान

right|thumb|300px|थाई परम्परा के अनुसर बनी कच्चान की प्रतिमा
**कच्चान** (संस्कृत : कात्यायन) या 'महाकच्चान' पालि भाषा के वैयाकरण तथा बुद्ध भगवान के दस शिष्यों में से एक परम ऋद्धिमान्‌ शिष्य थे, जिनकी प्रशंसा में कहा गया है : 
:*ये आयुष्मान्‌ महाकात्यायन, बुद्ध द्वारा प्रशंसित, सब्रह्मचारियों द्वारा प्रशंसित और शास्ता द्वारा संक्षेप में कहे हुए उपदेश का विस्तार से अर्थविभाग करने में समर्थ हैं।* (म.नि.-मधु पिं. सुत्त)।

## रचनाएँ
19वीं सदी में ब्रह्मदेश में लिखे गए 'गंधवंसो' के अनुसार महाकच्चान की छह रचनाएँ हैं-

:1. कच्चायन गंधों, 
:2. महानिरुत्ति गंधो, 
:3. चुल्लनिरुत्ति गंधों, 
:4. नेत्ति गंधो, 
:5. पेटकोपदेस गंधो, और 
:6. वण्णनेत्ति गंधो। 

किन्तु न तो इन ग्रंथों के कर्ता बुद्ध के समकालीन उक्त महाकात्यायन हैं और न वे सब किसी एक ही ग्रंथकार की रचनाएँ हैं। 'नेत्ति गंध' या नीति प्रकरण अनुमानत: प्रथम शती के आसपास की रचना है और उसमें बुद्ध के उपदेशों का वर्गीकरण, पाठों के शास्त्रीय नियम, मंतव्यों की नाना दृष्टियों से सूचियाँ तथा शब्दों की व्याख्या एवं तात्पर्य का निर्णय उपस्थित करने का प्रयत्न किया गया है। इस ग्रंथ पर पाँचवीं सदी में धम्मपाल द्वारा नेत्तिप्रकरणअत्थसंवण्णा नामक अट्ठकथा लिखी गई। पेटकोपदेस में नेत्तिप्रकरण के विषय को कुछ भिन्न रीति से बुद्ध शासन के चार आर्यसत्यों के अनुसार व्यवस्थित किया गया है। इसके कर्ता कच्चान या महाकच्चान पृथक ही प्रतीत होते हैं। वण्णनेत्ति ग्रंथ की कोई विशेष प्रसिद्धि नहीं है। शेष तीन रचनाएँ व्याकरण विषयक हैं।

**कच्चान व्याकरण** पालि भाषा का प्राचीनतम उपलब्ध व्याकरण है, जिसमें कुल 675 सूत्र हैं। इसकी रचना में संस्कृत के कातंत्र व्याकरण तथा अष्टाध्यायी एवं उसकी काशिकावृत्ति का अनुसरण पाया जाता है। अत: इसका रचनाकाल सातवीं सदी से पूर्व नहीं हो सकता। इसपर विमलबुद्धि द्वारा मुखमत्तदीपनी नामक टीका तथा न्यास 11वीं सदी में रचा गया और उसपर छप्पद आचार्य ने 12वीं सदी में न्यासप्रदीप नामक टीका लिखी। छप्पद की कच्चान व्याकरण पर अलग से भी सुत्तनिद्देस नामक एक टीका है। तत्पश्चात्‌ इस व्याकरण पर स्थविर संघरक्षितकृत संबंधचिंता, संद्धमासिरीकृत सद्दत्‌थ-भेद-चिंता, बुद्धिप्रिय दीपंकरकृत रूपसिद्धि, धर्मकीर्तिकृत बालावतार व्याकरण, नागित्तकृत सद्दतथजालिनी, महायासकृत कच्चानयनभेद और कच्चायनसार, क्यच्वाकृत सद्दबिंदु तथा बालप्पबोधन, अभिनव चुल्लनिरुत्ति, कच्चायनवंदना और धातुमंजूषा नामक टीकाएँ भिन्न-भिन्न कर्ताओं द्वारा क्रमश: 17वीं-18वीं सदी तक रची गईं और उनपर भी अनेक ग्रंथ टीका टिप्पणी के रूप में लिखे गए। इससे कच्चान व्याकरण के महत्व एवं प्रचार का पता चलता है।

## सन्दर्भ

## बाहरी कड़ियाँ
*कच्चान व्याकरण (In english)

श्रेणी:बौद्ध धर्म
श्रेणी:वैयाकरण
श्रेणी:बौद्ध भिक्षु
श्रेणी:अर्हत